chad-michael-murray-diesel-71j : Celebrities in Designer Jeans from Denim Blog
July 13, 2009, 6:36 am	98 Views Peterjasie Patriot #179
Daar is 'n menigte blanke Afrikaners wat na 1994 as gevolg van omstandighede waarvan ons almal bewus is hulle eie besighede begin het in 'n poging om 'n bestaan te maak. Om daardie mense te help gaan ek 'n deel van hierdie brief afstaan en gratis advertensies vir ons mense plaas. As jy dus onder die groep hierbo val hoor ek graag van jou. Epos vir my die volgende.
Opskrif: Die diens wat jy lewer
Kort paragraaf met besonderhede, noem ook watter area jy dek of landwyd,
Jou naam en kontakbesonderhede
Ek het al 'n paar advertensies hieronder geplaas, gaan kyk gerus en ondersteun hulle
Die resepte hierdie keer is weer 'n mengelmoes van smulresepte, gaan kyk gerus vertder ondertoe.
Emily en Muis,die Bekkige Brakke
My naam is Emily. My ma het my vernoem na die enigste behoorlike ingilse vrou wat die land ooit bewandel het. Of so se sy.
Ek word geFOSTER, maar ma fluister dat sy my nooooooit sal teruggee nie.
My sussie is Muis. Sy is nou in St.1 en klaskaptein. Ek kry home schooling. Ma se ek is hopeloos te woelig, ek gaan net skandes en amok maak in die skool.
Ek kom uit 'n coloured buurt. Ek was een van 4. En ek moes baklei vir my lewe en my kos. Toe kom vat die DBV ons weg maar die ander 3 is dood want hulle was wan-aangepas en on-rehabiliteerbaar. Ek was ook eintlik onaanpasbaar en aggressief, maar ma het my gou reggeruk. Ma vatikaki.
Toe was ek baie siek en ma het my amper laat uitsit net na Kersfees want ek het hondesiekte gehad oor ek nooit ingeent was nie. En toe begin die neurologiese skade intree. Maar die veeartse en ma het my goed gedokter en baie mense het vir my gebid, en nou vreet ek mieliepap dag en nag - ek mag nie baie proteiene inkry nie. My lewer wil dit nie help verwerk nie.
Ma se my boude gaan binnekort doeeeer staan van mieliepap vreet....Dan wil sy my parlement toe stuur, maar eintlik is ek te wit. Ek verstaan nie wat sy bedoel nie. As ek vra, se sy net ek moet nie uitvra nie.
My sussie Muis gaan seker 'n surfer word as sy groot is sy het 'n regte beach bum houding. Ek is slim gebore. Begaafd, soos ma dit noem. Ek kan lees en skryf. Klaar. So gebore. Wyse kind.
Ons het mos 2 hoenderhenne. Ma het gese eiers is te duur. Sy koop eerder duur hoenderkos. Ek verstaan nie haar wiskunde nie. Maar ek jaag te lekker aan die hoenderhenne as hulle uit die hok kom. Noudie dag het ek 'n hele bek vol vere uitgepluk, maar toe draai daai een hen om en pik die living shit uit my uit! Nou jaag ek net so bietjie, en dan hol ek weg en byt vir my sussie eerder.
Ek moet gaan. Muis het my omgekoop met 'n been as ek haar uitskryf werk vir haar doen.
Terrible two`s - Lianda van der Merwe
Ek was 19. Boerseun en ek besluit om saam met Ousus, Swaer en Baby (terrible 2`s!) see toe te gaan. Boerseun is baie fyngevoellig vir klank en word gou geiiriteer deur oorstimulasie van hoë frekwensie lawaai.
By die see gekom, sien ons die woonstel is nou genuine rég op die strand. Jippie vir my!!! Sorry vir Boerseun, die branders se klank dryf hom na die naaste drankkabinet en oorpluisies. Die treinspoor loop reg agter die woonstelle verby. Jippie vir Baby!!! Sorry vir Boerseun , die trein se klank kan hy 40 km ver hoor en kan vir jou presies vertel hoe vinnig en op watter wisselaar die trein is en hoeveel passasiers daarop is.
Boerseun sê hy weet nie wat hom eerste mal gaan maak nie – die branders se gesuis of die treine se gerammel?
Na twee dae wen Terrible Two`s egter.
Sy skreeu vir alles: van kos, nat doek, droë doek, vol bottel, leë bottel, wil opgetel word, wil neergesit word, weer opgetel word, stoel wat omval en knop op kop veroorsaak, wil slaap, wil nie slaap nie…noem maar op….arme Boerseun wat nog nie sy eie kinders het nie, kry bitter swaar.
Ek is later ook op hoofpynpille en oorpluisies as ons almal saam by die woonstel is. Al wanneer dit nie so erg is nie, is as ons by die strand is. Die see kanseleer die geskreeu effens uit.
Die 3de dag speel ons nog so lekker in die voetjies dieppe water. Terrible 2`s geniet haar gate uit en lag vir `n slag vir die branders wat so aangerol kom en dan weer wegtrek. Ek is in een goeie bui en met sigaret so skuins tussen my lippe vasgeknyp, help ek vir Ousus om `n poeletjie vir Baby te grou. Almal bahalwe my rug is na die see gedraai. Ek sien een meneer se pappa van `n brander wat op ons afpyl! Dit is asof ek in `n cartoon is…ek glo nie wat my oë sien nie! My oë pop uit asof dit aan springs gesoldeer is! Die brander is omtrent 2m hoog en is besig om reg op ons af te pyl teen die spoed van witlig!
Ek sê niks, want weet daar is net nie tyd nie. Al wat ek weet is dit: as daardie brander oor ons breek is ons almal in die see en Terrible 2`s tien teen een moerland toe. Ons almal kan swem, maar sy nie! Ek gryp net al wat lyk soos baba en hol vir haar lewe…myne ook! Sy skreeu soos `n maervark, maar teen hierdie tyd is ek nou al heeltemal gewoond daaraan. Toe ek op behoorlike droë sand is, sit ek haar neer en sien dat die ander drie “bemanningslede” reg op my hakke was en almal is dus veilig…sjoe!
Terrible 2`s skreeu nog soos `n maervark, `n vetvark en `n speenvark wat se nek geslag word! Ek kyk effens geiiriteerd af en sien daar trek rook uit haar oor! Ek kyk, en kyk en kyk weer - en eien die bron van rook as my sigaret se kooltjie wat in die gryp proses op haar oorskulp te lande gekom het en net daar vasgebrand het! Heerlik besig om te smeul!!
Ek gryp die arme baba en hol water toe, maar daardie reuse brander besluit om terug te trek en terug te trek en terug, terug, terug! Ousus is debliksim in en wil haar baba ook terughê, maar ek klou die baba soos `n neut op my heup vas en ek hol vir die see! Ek hardloop en hardloop om by water uit te kom, maar al wat onder my voete is, is bietjie klam sand. Na wat soos `n halfuur voel, kom daar weer `n reuse brander aan!!…Ek draai om en wil terug strand toe hol en Ousus sug van verligting oor dit lyk of sy nou haar skreeuende maervark gaan terugkry, maar ek staal myself en bly staan, want ek is bang die kind brand af! Toe die water kuithoogte is, buk ek af en gooi met een hand `n klompie water oor die rokende oor, tewyl ek soos `n Gapermossel in die sand vasskop om nie see in getrek te word nie. Baba en ek sug so gelyk van verligting toe die rook ophou…lekker koel seewater oor so rooi oor en `n moerse blaas, sjame… Sy hou op om soos `n slagvark te skreeu en snik saggies teen my bors. Ek maak paai geluidjies en honderd soentjies oor haar hare en vertel haar dat ek nooit, ooit weer sal sê sy is Terrible two`s nie.
Sy was ook nooit weer nie! Die res van die heerlike, rustige vakansie was daar `n tweejarige krulkoppie vol smiles en laggies en almal wou haar net tiekkiedraai, liggies kielie of haar sag-warm slaaplyfie vashou. Duidelik is sigaretkooltjies `n goeie uitweg om ore oop te maak. Effens drasties, maar met resultate.
Vandag is Terrible Two`s self swanger met haar eerste kind. Wonderwerke gebeur – die dokters het gesê sys al nooit kinders kan kry nie.
Onlangse foto wat ek geneem het.
Ek raak nou kort van Afrikaanse respteboeke, so my pasella hierdie keer is die gratis advertensies wat ek van blanke Afrikaner besighede plaas. Sien verder ondertoe
Wilde Afrikaanse woordeskat
DIE duisterfluisteraars wat Afrikaans se dood voorspel, is van hul breinselle beroof. Dit is die gevolgtrekking waartoe 'n mens kom ná 'n gesprek met mev. Joey Basson, die baasbrein agter die Hoërskool Richardsbaai se Wilde Woordeboek. Basson, vakhoof van Afrikaans by dié skool, het in 1993 met 'n projek begin om kinders aan te moedig om nuwe woorde in Afrikaans te skep. Dié nuutskeppings is in 1997 in 'n Wilde Woordeboek opgeneem. Die projek het sedertdien gegroei tot 'n landwye wedstryd waarin oud en jonk nuwe asem in die taal blaas. ``Ons het vanjaar 587 nuutskeppings aangeteken en ons is besig om te werk aan 'n nuwe Wilde Woordeboek. Volgende jaar wil ons twee nuwe afdelings vir die wedstryd skep waarin deelnemers idiome en intensiewe vorme moet uitdink. ``Baie van die huidige idiome, soos agteros kom ook in die kraal, het geen betekenis vir vandag se jongmense nie. En wat beteken spierwit en potblou? ``Die uitdaging is om nuwerwetse, eietydse nuutskeppings uit te dink,'' sê Basson. Baie van die woorde wat in die vorige wedstryde geskep is, word reeds in die algemene spreektaal gebruik.
Een van die woorde wat veral gewild is, is vloermoer. Dit is die Wilde Woordeboek se antwoord op die Engelse ``to throw a tantrum''. Onder die nuutste Wilde Woordeboek-werpsel is selfs 'n Afrikaanse verklaring vir die ``raves'' waar jong mense hul lywe rondpluk. Van die voorstelle sluit in 'n raaswals, 'n zombidans, 'n maltrap, 'n kopspin of 'n hottentotsgoddans. 'n Oplossing word ook gebied om die Engelse ``longdrop'' te beskryf. Noem dit liewer 'n besoek aan die plonsput, die dieptroon, die gemakgat of die plaaspardoems. Wanneer u volgende keer ``spare ribs'' wil bestel, verras die kelner met 'n versoek vir evabeentjies, vleiskitaartjies of otgenot. Hoe gemaak met die lekker Engelse woord ``stapler'' waarmee 'n mens papiere bind? Probeer draadjiedrukker of papiervampier. Wat van iemand wat ongeskik verklaar word vir werk? Pleks om te sê hy is ``geboard'', laat die man liewer sagte plankies kap, sê hy werk by die suikermyn, hy is onklaar verklaar of hy is gerak.
Die Wilde Woordeboek is 'n goudmyn van lekkersê-woorde wat soms onverwags verras met raakvat-beskrywings. 'n Wilde Woordeboek-boodskap om iemand se Blou Maandag op te beur (met verklarings in hakies) kan byvoorbeeld só lui:
Is jy in 'n perdebui (bad mood) omdat iemand besig is om jouhandvatsels glad te vat (jou rond te shunt)? Jy is mos nie 'n sponskind(softy) nie jy met daardie natuurlike noedelhare (spiral perm). Of word jy nou 'n tannetjie hekel (oulady). Onthou jy nog hoe jy druktyd (sweet sixteen) beleef het? Miskien moet jy maar 'n ou loslooitjie (affair) aanknoop om jouself op te beur. Nooit gedink my blindederm sal lank genoeg wees (ek sal die guts hê) om dit voor te stel nie, né? Wat van daardie oulike moerjoggie (appy)? Of verkies jy eerder 'n fundivakie(nerd)? Wie se sjokoladepoppie (sweetie) wil jy wees? Spin jy jou driewiel (gooi 'n tantrum) omdat jy vanoggend weer besef het jou vriend is 'n onrehabiliteerbare skouervlieg (back seat driver)? Dit sal my ookystervarke laat vang ('n gasket laat blaas) as iemand heeltyd soos 'n koopsebliefie (rep) sy stembande om my ore rek (nag). Hy het seker maar vanoggend weer 'n effense bewerlewertjie (hangover) ná gisteraand se gekuier oor die polisiekoffie (halfjackie). Komaan, klim uit die streskas(unwind). As hy weer iets sê oor jou bestuursvernuf en jy trek holrug (kry creeps), sê vir hom hy soek vir gips en steke (watch it)! Gaan huis toe, groet die bure se brommerboel (brandsiek brak) en tooi jouself in jou mooiste saterdrag (informele klere) vir daai mog dit trof (blind date). As dit 'n petofferige (flashy) ou is wat met 'n sardyntrein (taxi) voor die deur stop, sê vir hom jy is poegemoeg (lights out) en wil liewer vanaand alleen wees. Slaan 'n vleismolessie (stew) aanmekaar, haal die jeugdeeg (make-up) van jou gesig af en snik jou sorge weg in 'n bloplappie (tissue). Hou sommer môre 'n vakbondvastrap (toi-toi) voor jou werkplek en vra vir 'n verhoging om te betaal vir die hysbakkies (face lift) waarvan jy droom. Jip-jip? (okay?).
Ek soek weer jou liefde
Loop weer saam met my oor die klam strand
en tel vir my skulpes op
gryp my in die skuimende branders
... en druk my styf vas …
stroop vinnig af jou klere
as ek kaalgat duik in ons poel
hier waar jy seesterre vang
en my soutlippe soen
grawe vir my ‘n lêstoel teen die sandduin
lê langs my met jou voete vol sand
kyk met my na die albatros
wat met wydoop vlerke hang
ek soek jou liefde in die winde…
ek mis jou lyf nie meer hier…
ek hoor nog jou lag in die branders...
ek voel die leemte in my hart…
hoekom is jy nie meer hier?
As Roikappiki vandag ’n tiener was....Dana Snyman
Ek beskou myself as 'n taalpuritaan, probeer my bes om my Afrikaans suiwer te hou en kry 'n yslike kramp as radio en TV omroepers dink dis vreeslik "cool" om hulle taal te "mix". Daar is egter 'n nuwe Afrikaans, die Afrikaans van Twitter en BBM waar jy so vinnig moontlik soveel moontlik probeer kwytraak. Hieronder is 'n uitstekende voorbeeld van die nuwe taal, as jy absoluut niks kan verstaan nie, moet jy bykom! Jy is on-cool!
Eendag lnk, lnk glede wa da i meisiki. Ha naam wa Roikappiki. Sy en ha ma en ha pa bly in i hys lngs i bos.
Ha ouma bly ok naby hille, mar anni anniknt vanni bos.
Op i dag tu sê Roikappiki se ma vi ha: “Roikappiki, di ga hektiek me Ouma, sys lonely en depro.
“Vat vi ha snacks en ga visit ha en chat me ha”.
“Cool,” sê Roikappiki. “Ek luv Ouma. Ouma is gr8.”
“Passop nt vi perverts inni bos,” sê ha ma. “Muni vanni paiki af ganni.”
“Relax nt, Ma. Ok?” sê Roikapiki vi ha ma. “Ek sa fine ws.”
Tu trek Roikapiki ha cool roi jas en kappi an, en grut ha ma: “Luv, Ma. Mwah! Mwah!”
Tu va Roikappiki di manki mt ha Ouma se snacks en stap oppi paiki inni bos in.
Sy sie alli pretty blmme inni bos en plk vi ha ouma vanni blmme.
Late tu ga sy vanni paiki af, agte di blmme an.
Inni mean time cruz Wolf ok da rond. Wolf sien vi Rooikapiki en prbr ha opchat.
“Luv u’r flowers,” sê Wolf vi ha. “Vi wie plk jy dit?”
Dit freak Roikapiki biki uit. “Get lost, Dude,” sê s vi Wolf. “Ek ga na my ouma tu. M ouma i sk.”
Maar Wolf los ha ni yt ni..
“Jys awesome,” sê hy vi Roikappiki en stp agte ha an. “Kom ons ga chill biki iewers. Suk jy n spliv?”
Tu freak Roikappiki totally uit en hrdlp vi Wolf weg en vdwl inni bos.
“Cool,” dnk Wolf, en ga na Roikap­piki se ouma s hys tu.
Hy klp anni deur. “Ga wg!” skr Roikappiki se ouma va binne af.
“Hie issi werki! Ga terug townshp tu! Jille ko steel net ons gud!”
“Eks vanni kerk, my anti,” antwrd Wolf. “Ek ko vi anti bid.” LOL.
Roikappiki se ouma maki deur oop.
“Howzit, my anti,” sê Wolf vi ha. “Welcme to the nw Sth Afrca”. LOL.
Roikappiki se ouma freak soos intotally-totally-totally uit tu sy sie dis Wolf.
Sy wi 911 bel, ma Wolf grp ha.
“Chill net, my anti,” sê Wolf vi Roikappiki se ouma, en goi ha inni kas.
Tu trek hy Roikappiki se ouma se pjms an en klm i ha bed en wa vi Roikappiki.
Roikappiki suk en suk en kry ltr wee di paiki yt di bos yt. Sy ko by ha ouma se hys an.
“Dis funny,” dnk sy tu sy sie di deur is oop.
Tu sy inni kamr ko, sie sy ha ouma is inni bd. Maar ha ouma lyk biki uitgefreak.
“Ah-we, Ouma,” grut sy. “Is ouma fine?”
“Eks fine,” antwrd Wolf. “Ek chill net biki hie inni bed.” LOL.
“O, cool,” sê Roikappiki. “Maar hukom i ouma se ore so grt?”
“Om beter te ka hr, my knd,” antwrd Wolf.
“Awesome,” sê Roikappiki. “En hukom i ouma se o so grt?”
“Om beter te ka 7de Laan kyk oppi TV, my knd.”
“En hukom is ouma se mnd so grt?”
Tu sprng Wolf uit di bed. Wolf wil vi Roikappiki rpe,
ma Roikappiki hrdlp by di hys yt, en skr: “Hlp! Hlp! Hlllppp!”
Da naby inni bos is n houtkppr besig om bome af te kp mt sy byl.
Hy hr vi Rooikappiki skr en storm op Wolf af.
Tu kap hy vi Wolf met sy b. Wolf val oppi grond, dood.
“Ons mut vanni lyk ontslae rk,” sê die houtkppr vir Roikappiki.
“Anrs ga ons trnk tu. Dissie mee sos innie ou dae ni.”
Tu vat Roikappiki en die houtkppr vir Wolf en goi hom inni rivr.
“Thanx, Dude,” sê Roikappi vi di houtkppr tu hille kla is. “Jys amazing.”
Hulle gan tu trug na ha ouma se hys tu. Da kry hul tu ha ouma inni kas. Hulle haal ha uit.
“Nou sal ’n koppi tee dam lekkr smaak,” sê Roikappiki se ouma tu en stp na di kombuis tu.
Tu is als wee cool. (;-)
Blanke Afrikaanse Besigheids Advertensies
Gekwalifiseerde Pastoor met Honeurs in Berading. Diepvlak Emosionele Berading (DET) , Holistiese berading. Berading sluit in enige persoonlike of familie probleme waar daar na oplossings gesoek word. Kom praat jou hart uit. Konsultasiefooi R300.00 kontant per sessie, ongeag van die lengte van die sessie.
Die areas wat ek dek is: Christelikeberading - om jouself te vind in Jesus., Depressie, Trauma, Voor huwelikse berading, Egskeidings, Huweliksberading, Stres, Hoogmoed, Vrees, Doodsbegeleiding, Woede, Skuldgevoelens, Dwelms, Alkohol, en nog baie meer.
Kontakbesonderhede: Melinda Bothma, gestasioneer te Wondeboom-Suid, Sel 076 556 6096.
24/7 L/C Maintenance Qualified Plumber Kontak Chris 0791829977/0116601032.Fourways,Wesrand/Florida,Roodepoort& Randfontein!Soweto,Kagiso & Munsieville!Ek het bewys v kwalifikasie by my te alle tye!
Kontak Chris Muller 0791829977/0116601032 of epos na: 0716124844@mobileemail.vodafonesa.co.za
BOEKE - VAN AFRICANA TOT FIKSIE
Koop, verkoop, en spoor boeke vir jou op. Pos landswyd
PLAKKERS (STICKERS), SANDBLASTING, LASER GRAVERINGS, SPOOKASEM
Ontwerpe van eenkleurige plakkers, geskenke idees
RHINO LININGS STELLENBOSCH
Die oorspronklike poly-urethane bakkie beskermer. Ook sleepwaens, onderstelle, enigiets wat jy met rubber beskerm wil hê, sal ons vir jou spuit!
Hierdie mooi land van ons is nou amper heeltemal in sy kanon in!!
Woensdag om 13:00 begin die pensioentrekkers staak.
Hulle wil R16 500 per maand hê en as daar nie teen 1 Desember aan
hul eise voldoen is nie gaan hul almal terug werk toe!!!
Ouma en haar kleinseun is besig om inkopies te doen. Hulle staan in die ry om te betaal.
Ouma: "Diploma, bring vir Ouma daardie goedjies nader." Die kind doen dit toe. Kassiere: "Is sy naam regtig Diploma?"
Ouma: "Ja, dis wat ek hom noem. Ek het sy ma College toe gestuur en toe kom sy met hom terug."
Op 15 februarie is dit die begin van die Super Rugby reeks van 2013. Tydens hierdie belangrike gebeurtenis is daar 'n paar dinge wat julle moet weet en verstaan:
1. As jy 'n Mmm hoor na 'n vraag wat jy gevra het, beteken dit - Gaan, geniet dit. Moenie die kar stamp nie en moenie meer as R50 spandeer nie.
2. Maak gou Bring klam biltong met 'n vetjie, tesame met 12 koue biere, 'n pak chips, rump steak, wors(bykos), skaaptjops(byko s) en charcoal.
3. Skuif vroegtydig die meubels sodat jy glad nie tussen die rugby-kenner en die TV stel verbybeweeg nie. Om dit poedel-nakend kaal te doen gaan geen verskil maak nie.
4. Hou jou opgeruimde gedagtes vir na die wedstryd.
5. Halftyd, beseringstyd en tussen wedstryde is bedoel dat die man 'n draai kan loop. Pee. Moenie dan kom onbenullige vrae vra soos: "Moet daar water by die ceiling uitdrip?" of "moet daar vlamme by die kar se dashboard uitkom?" Los dit tot na die game.
Baie dankie byvoorbaat vir julle samewerking. Ons is lief vir julle, julle lyk great in daai nuwe rok en nee jou ma kan nie kom kuier nie. Sien julle weer raak in November as die rugby replays boring raak.
Die outjie hoor 'n oom verkoop budjies. Hy suiker af na die oom en vra wat vra hy per budjie. R5, sê die oom. Ek wil asb daai bloue hê oom. Luister Boet, die hele hok is vol budjies en almal is R5. Ek gaan nie die bloue probeer vang nie. Jy sal maar die eerste een wat ek vang moet vat. Die outjie hou aan hy wil die bloue hê. Hy sien die oom begin hom vererg en sê: ek sal oom betaal wat my pa vir 'n skaap betaal. Baie vinnig gryp die oom sy vangnet en met 'n groot gesukkel vang hy die bloue. In die proses skryf hy 'n paar ander budjies af. Hy sit die budjie in 'n papiersakkie met gaatjies en gee vir die outjie. Hoeveel betaal jou pa vir 'n skaap? R35 per kilogram oom. Sal oom asb vir my die budjie weeg?
My dokter het gese as ek 'n lang gesonde lewe wil hê moet ek drank uitsny.Ek het nou al amper 2 plakboeke vol prentjies van drank. As jy ook wil drank uitsny, die pamflette van Makro het lekker baie prente van alle soorte drank!
Lance Armstrong se gebruik van drugs gaan nou veroorsaak dat onskuldige jong dwelmgebruikers dink dit is cool om fiets te ry!
My dokter sê my hy kan nie presies sê wat is fout met my nie, dis moontlik al die gedrinkery. So ek sal maar terug gaan as hy nugter is...
En ek soek asseblief raad vir sinus. Veral oor naweke as ek Rugby kyk, want as ek sinus my glas leeg!
My dokter sê ek moet my drinkery dop hou, nou sit ek maar voor die spieel en suip....
Sit ek nou en dink . . . .
Erens is daar ‘n verneuk spul aan die gang!
Van Vereeniging tot Johannesburg = 85 Km
Van Johannesburg tot Vereeniging = 85 Km &
Vanaf die grond vloer tot bo, = 2 vloere,
Vanaf die boonste vloer tot onder = 2 vloere,
Van Maandag tot Vrydag = 5 dae, &
Vrydag tot Maandag = 2 DAE???
Ons word bedonner!!!
Ek het in die parkeerterrein gestaan toe 'n baie vuil, verwaarloosde man wat bedel by my 'n paar rand vir aandete kom vra het.
Ek het my beursie uitgehaal en twintig rand in die lug opgehou.
“Sê my, as ek hierdie geld vir jou gee, gaan jy wyn daarmee koop in plaas van aandete?”
“Nee”, sê die man, “ek het jare gelede al ophou drink!”
“Goed. Sal jy gaan en die geld by gesellin club spandeer in plaas van om kos te koop?” “Nee,” sê die man, “Ek sal nie my tyd mors met seks nie, ek moet al my tyd gebruik om bloot aan die lewe te bly!”
“Sal jy die geld gebruik om dam toe te gaan?” “Is jy mal!” sê die man, “Ek vang al vir 20 jaar nie meer vis nie!”
“Goed dan, ek gaan nie die geld vir jou gee nie maar ek en my vrou gaan jou vanaand uitneem vir ete.”
Die boemelaar was geskok, “Sal jou vrou nie woedend wees nie, ek is vuil en ek ruik ook nie lekker nie.”
“Nee wat, dit is doodreg. Dit is belangrik dat my vrou sien hoe 'n man lyk nadat hy seks, visvang en brandewyn gelos het.”
'n Jagter se haelgeweer word deur ‘n sterk wind omgewaai, dit gaan af en skiet hom in sy skoot.
Die dokter sê, ‘Ek het goeie en slegte nuus. Goeie nuus: Min skade aan jou knaters, het al die haelkorrels verwyder.’
Jagter: ‘Wat kan die slegte nuus dan wees?’
Dokter: ‘Daar is egter skade aan jou meneertjie, hy het ‘n paar gate in. Ek sal jou egter na my suster verwys.’
Jagter: ‘Dit klink nie te erg nie, is jou suster n plastiese chirurg?’
Dokter: ‘Nie eintlik nie, sy speel fluit in die Johannesburgse simfonie orkes en sy gaan jou leer waar om jou vingers te plaas sodat jy nie in jou
oog pee nie!’
Maar dit is 'n soort pyn wat jy nie mooi in woorde kan omskryf nie. Dit is soort van 'n leë rustelose gevoel dat jy nie goed genoeg is nie en dat niemand werklik vir jou omgee nie. 'n Gevoel van isolasie, betekenisloosheid, verwerping en van nikswerd wees.
Eensaamheid is 'n baie kragtige emosie. Dit kan lei tot siekte, verslawing, depressie en selfmoord. Eensaamheid is 'n feit van die lewe en kan enige iemand tref. Dit is nie net bejaarde of siek mense wat hierdeur geraak word nie - menige jong en beroemde mens het al 'n slagoffer van eensaamheid geword.
Daar is 'n onderskeid te tref tussen eensaam wees en alleen wees. Jy kan alleen wees sonder om eensaam te wees. Maar dan - om die cliché te gebruik - kan jy eensaam wees in 'n skare van mense.
Mense steek hulle eensaamheid egter weg met maskers van "dit gaan goed dankie." Ander sal met 'n dapper glimlag, 'n joviale houding en 'n sosiaal bedrywige agenda 'n beeld van gelukkigheid uitstraal. Maar binne in jou siel waar niemand sien nie, wroeg die donker geheim van eensaamheid.
Eensaamheid is 'n feit van die lewe. Dit word nie met groot vertoon aan die wêreld voorgehou nie, maar woed dikwels in hartseer snikke tussen die vier mure van 'n kamer.
Dit is belangrik dat jy weet dat eensaamheid 'n menslike emosie is en dat meeste mense dit een of ander tyd ervaar. Worstel jy met eensaamheid, onthou dan dat jy nie aan 'n soort siekte of versteurdheid ly nie. Eensaamheid is iets wat jy kan verander:
· Reik uit na mense. Moenie vir ander wag om na jou te kom en met jou te praat nie. Staan jy op en maak eerste kontak met 'n ander persoon. Met 'n glimlag of telefoonoproep kan jy reeds 'n groot verskil maak.
· Luister aandagtig na wat iemand sê, vergeet 'n oomblik van jouself en toon opregte belangstelling en empatie.
· Bou goeie verhoudings deur 'n vriend te wees vir iemand anders.
· Skakel in by nuwe situasies. Sluit aan by 'n klub of doen vrywillige werk vir 'n organisasie. Raak betrokke by verenigings en klubs.
· Wanneer daar niemand is wat saam met jou kan of wil gaan nie, gaan dan alleen. Moenie jouself weerhou van geleenthede net omdat jy alleen is nie. Dit is juis wanneer jy op jou eie inskakel by 'n nuwe situasie of groep dat jy uit die web van eensaamheid loskom.
· Moenie emosionele seerkry of traumatiese gebeure van jou kinderjare of verlede onderdruk nie. Jy moet hiermee deel en 'n oorwinning oor dit behaal.
Uit bogenoemde kan jy nou vir jou 'n plan saamstel oor hoe jy die eensaamheid in jou lewe gaan aanspreek. Maar soos enige plan beteken dit niks indien jy nie werklik oorgaan tot die daad en aksie nie.
Maar ek laat jou met 'n bietjie huiswerk vir die komende week. Vind en sien iemand raak wat eensaam is. Reik dan uit na daardie persoon met 'n vriendelike groet en knoop 'n gesprek aan. Met 'n bietjie omgee bring jy dalk net sonskyn in 'n hartseer lewe.
Dietrich Bonhoeffer (soos in "'n Keur van Wysheid" van Nina Smit):
"In my is die nagdonker, maar by U is lig. Ek is bang, maar U versterk my. Ek is eensaam, maar U is by my. Ek is rusteloos, maar by U is vrede. In my woed daar bitterheid, maar by U is berusting. U weë gaan my verstand te bowe, maar U ken die regte pad vir my."
"Onthou altyd in jou eensaamheid: al trap mense nie jou drumpel deur nie, is die Here altyd by jou. Hy is net 'n gebed ver." - Lizette Jonker
1 X Blikkie Bier van jou smaak
Meng die klomp totdat die deeg van jou vingers af is, sit in die broodpan, laat rys, en bak 40 min op 180 grade.
Die lekker van die resep is dat n mens die deeg kan ooprol en enige iets na jou smaak oor die hele oppervlakte smeer of strooi (viennas en tamatie smeer, spinasie en feta, kaas en knoffel, biltong en jalepeno, ag sommer net wat se smaak ookal in jou kieste opspring.
2 kop. meelblom.
1/4 lb. botter.
1/2 lb. dadels.
2 tl. koeksoda.
1 tl. vanielje.
Gooi kookwater oor botter, suiker, dadels, koeksoda en sout. Laat afkoel. Voeg eiers heel by. Roer meel in. Bak vir 'n uur by 180 Grade C
DIE ALLERLEKKERSTE ROSYNEBROOD:
1 pakkie Bruismeel
1x250 g pitlose rosyne
1 houertjie karringmelk
2 gelyk teelepels bakpoeier
Stel oond op 180ºC. Sif droë bestanddele saam, meng suiker saam, gooi rosyne by en voeg die karringmelk by. Ek skud altyd die kartonnetjie agterna met 'n bietjie melk uit. Meng deeglik met houtlepel. Skep uit in gesmeerde broodpannetjie en bak vir een uur. Keer uit en laat afkoel.
Hierdie broodjie is 'n wenner. Soos met alle kitsbrode, is dit op sy lekkerste op die eerste dag.
Hierdie skons is ware treffers!
1 kop karringmelk - soos benodig om deeg klouerig slap te maak (om te skep in muffin-panne)
Meng olie, eiers, melk tot glad. Meng droë bestanddele en suiker. Meng die mengsel by droë mengsel. Deeg moet slap wees om te skep met lepel, maar nie loperig nie. Skep 'n groot eetlepel vol in gesmeerde kolwyntjie-pannetjies. Bak by 200º C goudbruin.
8 x 250 ml. Nutty Wheat.
2 x 250 ml. Snowflake koekmeelblom.
7,5 ml. sout.
1 x 10 g. pakkie kitsgis.
250 ml. suiker.
250 g. margarien.
125 ml. gouestroop.
750 ml. louwarm water.
Meng droë bestanddele saam en vryf hierna margarien met vingerpunte in. Meng gouestroop en louwarm water en voeg by droë mengsel. Meng tot deeg. Rol deeg in handpalms tot
ewe groot balletjies en plaas in gesmeerde broodpanne. Laat rys tot dubbel die grootte en bak vir een uur teen 180 Grade C. Keer uit en laat afkoel. Breek op in beskuite en laat oornag in koel oond uitdroog. Sultanas of rosyne kan by beskuitdeeg gevoeg word voor dit in balletjies gerol word.
25 g. vars gis.
625 ml. louwarm water.
40 g. ( 50 ml.) suiker.
125 ml. kookolie.
12,5 ml. sout.
1 kg. witbroodmeel.
Voorverhit oond tot 200 Grade C. Krummel gis in water en voeg suiker, eier en olie by. Voeg sout by helfte van meel en voeg by vloeistof. Werk res geleidelik in om sagte deeg te verkry. Knie vir 10 minute tot glad en elasties. Bedek met plastiek of handdoek en sit op warm plek
om tot dubbel die volume te rys. Knie af, verdeel in twee en vorm een helfte tot klein broodjie. Maak snytjies bo-op. Gebruik die res om rolletjies te maak. Sit brood in gesmeerde pan en rolletjies op gesmeerde bakplaat. Laat toe om tot dubbel die volume te rys. Bedek rolletjies met enige van die volgende : olyfolie en growwesout, heuning en papawersaad, melk en vars gekapte kruie en/of eierglasuursel en gekapte neute. Bak vir 45 minute tot gaar.
Lewer 1 groot/2 klein brode, of 12 rolletjies.
KAAS - EN - UIEBROOD
500 g. bruismeel.
1 pakkie dik wit uiesoppoeier.
5 ml. ( 1 tl.) sout.
5 ml. ( 1 tl.) bakpoeier.
150 g. gerasperde cheddarkaas.
1 ekstra groot eier.
500 ml. ( 2 kop.) karringmelk.
Voorverhit oond tot 180 Grade C en smeer 'n broodpan van 1,5 liter met botter of bespuit met kleefwerende kossproei. Sif die meel, uiesop poeier, sout en bakpoeier saam. Voeg 100 g. van die kaas by en meng goed. Klits die karringmelk en eier goed saam en voeg by die droë
bestanddele. Roer goed. Skep in voorbereide pan en versprei eweredig. Sprinkel die orige kaas oor en bak 1 uur lank tot gaar of todat 'n toetspen skoon uit die middel van die broodjie kom. Sit voor met kaas en konfyt.
500 ml. karringmelk.
1 kg. Snowflake - bruismeel.
5 ml. sout.
Verhit oond tot 180 Grade C. Klits eiers en suiker saam tot lig en skuimerig. Voeg karringmelk by. Sif meel en sout in groot mengbak en vryf botter in met vingerpunte. Voeg karringmelk by en meng tot deeg. Rol deeg in handpalms in balletjies. Rol balletjies ewe groot omtrent die grootte van 'n eier. Plaas balletjies dig teenmekaar in gesmeerde broodpanne. Bak vir 50 - 60 minute. Laat effens afkoel en keer uit. Laat dan heeltemal afkoel. Breek beskuite oop en laat oornag op draadrak in oondlaai of in koel oond uitdroog.
1 blik geroomde soort suikermielies.
1 kop. mieliemeel. ( fyn )
3 tl. bakpoeier.
Klit eiers en voeg die res van bestanddele by. Gooi in gesmeerde broodpan. Kook 'n bietjie water in 'n groot kastrol en plaas die broodpan daarin. Laat dit vinnig stoom in die toe kastrol vir + - 20 minute.
As die water wegkook, kan dit na 10 minute weer aangevul word.
4 tl. bakpoeier.
4 eetl. botter of margarien.
1 kop. melk.
1 kop gekapte okkerneute.
Sif droë bestanddele saam en voeg suiker daarby. Vryf botter met vingerpunte daarin. Klits die eiers goed, en voeg dit by die melk. Roer dit geleidelik by die droë mengsel om 'n sagte deeg te vorm. Voeg die okkerneut by en gooi in 'n gesmeerde pan wat met gesmeerde papier
uitgevoer is. Laat 30 minute staan en bak vir 40 - 50 minute in 'n matige oond.
Stywepap en Krummelpap
Daar is vele menings oor hoe on stywe- of krummelpap te maak. As julle enige voorstelle het oor hoe om die onderstaande resepte te vebeter, laat my weet, en ek las dit hierby!
Mens kan mieliemeel ipv die braaipap gebruik wat hieronder genoem word. Ek dink die resepte kom oorspronklik van die pakkies af waarin dit verkoop is.
STYWE PAP (4-6 porsies)
1 liter water (4 koppies)
5ml sout (1 teelepel)
500ml TRADISIONELE BRAAIPAP (2 koppies) (320g)
Gebruik 'n groot swaarboomkastrol en verhit water en sout tot kookpunt. Voeg TRADISIONELE BRAAIPAP by. Roer deeglik met 'n hout lepel en plaas deksel op. Verminder hitte en prut vir 40 minute. Roer 'n paar keer. Voeg 125ml (1/2 koppie) koue water by pap. Prut pap oor lae hitte vir 'n verdere 30 minute.
KRUMMELPAP (4-6 porsies)
500ml water (2 koppies)
750ml TRADISIONELE BRAAIPAP (3 koppies ) (480g)
Gebruik 'n medium swaarboomkastrol en verhit water en sout tot kookpunt. Voeg TRADISIONELE BRAAIPAP by, plaas deksel op en prut vir 15-20 minute. Roer met 'n vurk tot pap krummels gevorm het. Prut vir 20-30 minute. Roer 'n paar keer.
Wanneer ons egter vir ons krummelpap maak, dan kook ons dit vir baie langer as wat hulle hier bo voorstel. Ons glo die krummelpap moet stadig en baie lank prut.
Roer die krummelpap vir die eerste keer nadat die meel 'n velletjie gevorm het -- dis belangrik om nie te vroeg te roer nie. Hoe lank jy die pap ná die roer laat prut, hang ook af van hoe groot jou krummels is. Ek vind dat 20 min. op 'n medium-lae gasvlam genoeg is, maar smaak verskil hehehe en elke ekspert het sy manier
500 ml. ( 2 k. ) gaar rys.
5 ml. ( 1 t. ) sout.
450 ml. mieliemeel.
60 ml. ( 1/4 k. ) botter of magarien.
Verhit die water, rys en sout saam tot kookpunt. Laat dit stadig prut en roer die mieliemeel geleidelik by -dit vorm 'n slap pap. Laat dit 20 minute lank stadig oor lae hitte prut tot deurgekook en gaar. Roer die botter of magarien in en bedien warm saam met pangebraaide wors en warm tamatie-smoor. Genoeg vir 5 - 6 mense.
1 kg volkoringmeel
200 ml pitlose rosyne
55 ml bakpoeier
500 ml fyngedrukte graanvlokkies
250 g margarien, gesmelt
Stel die oond op 180C. Meng al die droë bestanddele, behalwe die suiker saam. Giet die gesmelte margarien in ´n ander mengbak en voeg die suiker, olie en kookwater by. Meng. Voeg by die droë bestanddele en meng goed. Skep deeg in 2 gesmeerde broodpanne. Doop ´n mes in warm water en sny die deeg in blokkies. Bak sowat 1 uur, of tot gaar, in die voorverhitte oond. Laat effens afkoel in die panne. Keer uit, breek in stukke en droog uit.
(genoeg vir 30 stukkies van 50 g elk)
40 g ( 4 pakkies) kits droë gis
20 g anyssaad
60 g botter in klein blokkies gesny
600 ml warm melk
1 eiergeel, liggies geroer
Smeer 3 klein broodpannetjies met botter. Sif meel, sout, giss en suiker saam in 'n mengbak en voeg dan anyssaad by. Meng die botter en die warm melk, voeg dit by die droë bestanddele en meng tot 'n ferm deeg. Keer uit op 'n oppervlak wat met meel bestrooi is en knie tot 'n sagte nie-klewerige deeg wat glad en elasties is. Plaas in 'n bak wat liggied met olie gesmeer is en verseël met plastiek (smeer ook met olie) en hou eenkant op 'n warm plek totdat die volume verdubbel het. Druk die deeg plat, knie liggies en vorm balletjies van 50 gram. Plaas in 'n broodpan maar laat ruimte aan die kante. Sit in 'n warm treklose vertreken laat stan vir sowat 30 minute totdat die deeg tot by die bokant van diie pan gerys het. Verhit die oond tot 180 grade C. Bestryk die brood met eiergeel, bak vir 15 minute en verlaag dan die hitte tot 160 C. Bak vir nog 30 minute tot gaar. Keer op 'n draadrak uit en laat afkoel
Die geheim is om die kaiings reg uit te braai, nie almal weet so mooi hoe nie, maar dis hoekom ek nou hier is!
Kaiings kan van die vet van enige slagdier gemaak word. Sny die vet af en maal dit met 'n growwe meul. Verhit in 'n kastrol met 'n bietjie water dat die vet smelt en laat die vet maar lekker uitbraai, hy vorm vanself kaiings. Party mense gooi bietjie melk by, maak glo 'n mooier kaiing. Die kaiings is die stukkies wat op die warm vet ronddryf, skep dit dadelik af en dis reg vir gebruik. Wanneer jy bak daarmee moet dit eers weer gemaal word, die keer met 'n fyn meul.
2 teelepels droê gis
3 koppies lou water
7 koppies broodmeel
3 teelepels sagte varkvet
Los die droë gis en suiker op in 1 koppie van die lou water. Roer 1/2 koppie van die broodmeel by. Bedek en hou warm sodat dit kan gis (een uur)
Sif die meel en die sout saam. Maak 'n holte in die middel en voeg die suurdeegmengsel daarby. Knie nou goed totdat die deeg mooi skoon afkom van die hande.. Voeg die orige lou water geleidelik by terwyl jy knie. Knie die sagte varkvet goed deur en voeg dan die gemaalde kaiings by. Knie baie goed. Bak teen 180 ºC vir 45 tot 60 minute.
1 bottel biltongsmeerkaas
Stel oond op 180C, en spuit ‘n bakskottel. Kook mieliemeel in sout en water tot gaar. Snipper en braai spek en uie. Meng gebraaide spek en uie, smeerkaas, room en geroomde sampioene. Skep in lae in bakskottel: Pap,dan spekmengsel. Herhaal lae. Strooi gerasperde kaas oor en bak totdat die kaas gesmelt is. Bedien saam met braaivleis.
Meng droë bestsnddele en maak aan met karringmelk. Druk deeg plat (ong 3 cm dik) op 'n groot stuk aluminiumfoelie. Vou dig toe in foelie maar laat ruimte om te rys. Plaas op half uitgebrande kole en gooi toe met oorblywende kole. Bak ongeveer 45 minute.
180 ml ( ¾ k) Botter, gesmelt
3 knoffelhuisies fyngedruk of 1 ½ t voorbereide knoffel
25ml (5 t) vars gekapte pietersielie
10 ml (2 t) gemengde droeë kruie
25ml (5 t) olie
500 ml ( 2 k) louwarm water
60ml ( ¼ k ) suiker
1 pakkie ( 10gr) kits- droeë gis
5 x 250ml (5k) Koekmeelblom
Voorverhit die oond tot 190° C ( 375° F)
Bespuit pan met kleefwerende kossproei van 23cm deursnee
Meng al die bestanddele vir die knoffelsous in `n kastol tot margarine gesmelt is en hou eenkant.
Klits die eiers, olie, water en suiker saam. Meng die res van die droeë bestanddele in `n groot mengbak Voeg nou die watermengsel by en meng tot `n sagte deeg Knie die deeg vir 10 minute lank tot glad en elasties Bedek met bespuite kleefplastiek en laat rys tot dubbel die grootte (1 uur) Verdeel die deeg in twee ne rol 12 ewe groot bolle van elke deel. Rol al die bolletjies in die knoffelsous en pak in voorbereide pan Gooi die res van die knoffelsous bo-oor Bak omtrent 36-40 minute tot gaar of mooi bruin bo-op Dien louwarm op saam braaivleis
1 pak (500g) bruismeel 1 pakkie beesstertsoppoeier
1 houer (500ml) karringmelk 125ml gerasperde kaas
Voorverhit die oond tot 180°C. Smeer 'n broodpan (20 x 14 x 7cm).
Meng die bruismeel, soppoeier en karringmelk goed saam. Skep die deeg in die pan en maak dit gelyk. Strooi die kaas en peper oor en bak 1 uur lank op die middelste oondrak. Keer op 'n draadrak uit en laat afkoel.
MOET NIE dink dis makliker om dit sommer in die sousie te los nie. As jy nog nooit in jou lewe rubber geeet het nie, sal jy nou!
160 g sagte bruinsuiker
250 ml fyngemaakte piesangs
190 g koekmeelblom
15 g spysverteringsemels
50 ml rosyntjies
50 ml gekapte neute
Verroom die botter en bruinsuiker. Voeg die suurlemoensap en eier by en meng goed.
Voeg die res van die bestanddele by en roer tot gemeng.
Skep die deeg in ‘n mikrogolfvaste bak wat met kombuispapier uitgevoer is. Plaas die pan op ‘n omgekeerde piering in die mikrogolf.
Mikrogolf dit 10 minute by 90% krag. Laat staan 10 minute.
Keer die brood uit en verwyder die papier. Laat heeltemal afkoel.
375ml ongesif afgemeet koekmeelblom 15ml bakpoeier
1 kg botterpampoen, geskil en in blokkies gesny
1 fyngekapte groot ui
2 koppies opgesnyde knopiesampioene
1 eetlepel matige tot medium kerriepoeier
2 teelepels sagte bruinsuiker
1 maat brandewyn
150g natuurlike joghurt
Stowe botterpampoen in hoenderaftreksel tot gaar. Smelt botter in 'n pan en braai die ui & sampioen daarin to sag. Voeg meel & kerriepoeier by die ui-mengsel & roer oor lae hitte vir ongeveer 4 minute. Voeg die ui-mengsel by die botterpampoen & bring sagkens tot kook.
Purée as jy 'n gladde sop wil hê. Voeg sout, swartpeper & bruinsuiker by. Roer die joghurt en brandwyn by, maar moenie laat kook nie. Bedien warm. (Genoeg vir 4 - 6)
Maal die ui en braai in helfte van botter totdat dit 'n ligte goudkleur het.
Bedien met gekapte pietersielie.
500g pakkie droë suikerbone, oornag geweek in koue water
250g gerookte spek, in blokkies gesny,
700 g butternut
10 ml gedroogde tarragon (of dragon op afrikaans) opsioneel
4 – 6 pinte koue Water
2 blaartjies Foelie
Omtrent ½ - ¾ pond Meelblom vir die maak van die kluitjies, asook 1 eetlepel sagte vet en ‘n weinig droë tiemie. Sout na smaak
Meng nou die meelblom met die tiemie en sout na smaak, maak ‘n holte in die middel en gooi die vet daarin. Skep nou van die kokende vloeistof uit die soeppot en maak die kluitjies daarmee aan. Kluitjies moet ‘n "slap deeg" wees. So vinnig as moontlik moet nou gewerk word. Vorm kluitjies met twee teelepeltjies en gooi dadelik in die soep. Maak teelepeltjies af en toe nat in die kokende soep. Sodra kluitjies opkom, is hulle gaar en moet soep dadelik opgedis en bedien word.
Neem die pens van ‘n vark, keer dit om en lê in soutwater; dit help om die slymerigheid maklik te verwyder. Maak die pens baie goed skoon en laat lê in skoon water totdat dit nodig is. Gebruik nou sowel al die afvalstukkies bees – en varkvleis as die stukkies spek en speksooltjies. Sny in dobbelsteentjies en meng met die volgende: Fyn koljander, wonderpeper, naeltjies, peper en ‘n weinig geelsuiker asook ‘n weining salpeter. Stop die mengsel nou in die pens, naai mooi toe, maar behou die fatsoen. Lê in pekelbalie 1 – 2
dae lank (hang af van grootte van pens). Haal uit en pers tussen twee planke met gewig op. Hang op in die skoorsteen om goed te laat berook. Kook soos southame.
Let Wel – Hierdie gereg het die oumense altyd in die winter maande gemaak, wanneer hulle gewoonlik bees en vark geslag het, soos die gewoonte in daardie dae was. Skaapvleis kan ook bygevoeg word. Onghou salpeter moet so min wees dat dit nie die vleis rooi maak nie! Nadat "Andoeltjie" onder die pers uitgehaal is, moet dit eers opgehang word om winddroog te word voor dit berook word.
Let wel: Melk of water kan vir die aanmaak van koekies gebruik word